Diari Oficial de la Generalitat Valenciana


Sumari del DOGV 1177, del 07-11-1989 (1989/815602)

ORDRE de 4 d'octubre de 1989, de la Conselleria d'Agricultura i Pesca, aprovant el Pla d'Obres i Actuacions a Oliva-Pego, dins la zona de Gandía (València), declarada zona desfavorida per la Comunitat Econòmica Europea.
---------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/10/04/(4)/dof/vci/html**

### Dades del document

Número de DOGV
:   1177

Data del DOGV
:   07-11-1989

Secció del DOGV
:   DISPOSICIONS GENERALS

Número del document
:   1989/815602


Data del document
:   04-10-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 4 d'octubre de 1989 de la Conselleria d'Agricultura i Pesca, aprovant el Pla d'Obres i Actuacions a Oliva-Pego, dins la zona de Gandia (Valencia), decalarada zona desfavorida per la Comunitat Económica Europea.  
El Decret 48/1987 de 13 d'abril del Consell de la Generalitat Valenciana disposa que la Conselleria d?agricultura i Pesca durà a terme les obres i actuacions que han d'escometre's a les zones desfavorides, declarades per la Comunitat Econòmica Europea a la Directiva del Consell 86/466 de 14 de juliol; els municipis d'Oliva i Pego van inclosos a la llista comunitària de zones agrícoles desfavorides d'aquesta directiva, per tractar-se d'una zona de reduïda superfície amb limitacions específiques, degut a problemes d'evacuació de les aigües en les grans avingudes, que produeixen freqüents inundacions als termes d'Oliva-Pego.  
Per Decret 1080/70 de 21 de març va ser declarada d'utilitat pública i urgent execució la concentració parcel·lària d'Oliva-Pego. El Pla d'Obres i Millores Territorials d'aquesta zona el va aprovar l?Ordre Ministerial de 24 de maig de 1982.  
La Resolució de les Corts Valencianes de 30 de març de 1988 indica en el seu apartat 2n., que la continuació de les obres del Pla resta supeditada a la reobertura del llit de la rambla de la Gallinera. Complint la indicada resolució de les Corts Valencianes de 30 de març de 1988, i d'acord amb el «Estudi del comportament hidràulic d'avingudes a la zona de concentració parcel·lària d'Oliva-Pego», que estableix la necessitat de l?obertura al mar de la rambla de la Gallinera, que facilitarà el sanejament de la zona, els Serveis Territorials de la Conselleria d?agricultura i Pesca de València, han redactat i sotmeten a l'aprobació el «Pla d'Obres i Actuacions per a l?obertura de la Rampla Gallinera a la zona d'Oliva-Pego, dins la zona de Gandia (València), declarada zona desfavorida per la Comunitat Econòmica Europea.  
Examinat el Pla, aquesta Conselleria considera que les obres que s'hi inclouen han estat degudament classificades segons determinen l'article 62 de la Llei de Reforma i Desenvolupament Agrari, i l'article 2n. del Decret 48/1987 del Consell de la Generalitat Valenciana, anant incloses en el programa d'acció per al desenvolupament de la comissió de la CEE el 24 de novembre de 1988, en aplicació del Reglament 1118/88/CEE.  
Per això, lent ús de les facultats que tinc atribuïdes,  
ORDENE:  
Article primer  
Aprovar el Pla d'Obres i Actuacions per a l?obertura de la rambla de la Gallinera a la zona d'Oliva-Pego, dins la zona de Gandia (València), declarada zona desfavorida per la Comunitat Econòmica Europea.  
Article segon  
D'acord amb l'article 62 de la Llei de Reforma i Desenvolupament Agrari, les obres incloses al Pla resten classificades com a obres d'interés general, incloses al grup a) de l'article 61 de dita llei, raó per la qual seran subvencionades totalment.  
Les obres fan referència a:  
1. Obertura en llit del tros final de la rambla de la Gallinera.  
2. Construcció de camins laterals paral·lels al traçat.  
3. Passos elevats.  
4. Construcció d'espigons d'escullera.  
5. Reposició de serveis.  
DISPOSICIONS FINALS  
Primera  
La Direcció General de Desenvolupament Agrari de la Conselleria dictarà les normes pertinents per a la millor aplicació de tot el que es disposa en aquesta ordre.  
Segona  
L'Ordre entrarà en vigor el dia de la seua publicació al Diari Oficial de la Generalitat Valenciana.  
València, 4 d'octubre de 1989.  
El Conseller d?agricultura i Pesca,   
LUIS FONT DE MORA MONTESINOS


Còpia Permalink ELI